***“Karjeras iespējas diena novada zemnieku saimniecībā”***

Projekta Nr.8.3.5.0/16/1/001’’Karjeras atbalsts vispārējās un profesionālās izglītības iestādēs” ietvaros Indras pamatskolas 9.klašu skolēni 2019.gada 16.maijā apmeklēja zemnieku saimniecību „Vaicuļevas”, Indras pagastā, Krāslavas novadā. Mācību ekskursija uz novada zemnieku saimniecību tika organizēta, lai skolēni iepazītos ar zemnieku saimniecības darbību, darba vidi, nepieciešamajām profesijām, prasmēm un karjeras iespējam.

Šīs saimniecības īpašnieks ir Francis Zalbovičs. Zemnieku saimniecība apsaimnieko 1500 ha lauksaimniecības zemes - 1/3 aizņem rapšu sējumi, 2/3 graudu sējumi un 50 ha platības aizņem lini. No liniem sertificētajā cehā tiek ražota linsēklu eļļa. Saimniecība nodarbojas ar mežizstrādi. Tiek ražota arī šķelda, kura tiek izmantota apkurei. Saimniecība nodarbojas ar lauksaimniecības produktu un šķeldas pārvadājumiem, kā arī piedāvā bīstamo kravu pārvadājumus.

Pasākuma izdevumi segti no projekta Nr.8.3.5.0/16/I/001 „Karjeras atbalsts izglītojamiem vispārējās un profesionālās izglītības iestādēs” finansējuma.

*Indras pamatskolas pedagogs karjeras konsultants Olita Truskovska*